Video: Zille lê aanrandingsklag teen polisiebeampte | Maroela Media
Video: Zille lê aanrandingsklag teen polisiebeampte
Helen Zille, leier van die DA se federale komitee, het 'n saak van aanranding aanhangig gemaak nadat sy Maandag glo hardhandig uit 'n stemlokaal in Bethelsdorp, Oos-Kaap, verwyder is.
Volgens Cilliers Brink, DA se nasionale woordvoerder, het die voorval omstreeks 12:30 by die Fernwood Primary School – wat as stemlokaal dien – gebeur .
"Volgens Zille het sy by die lang kiesersry by die stemlokaal afgeloop om mense aan te moedig om nie te loop nie, maar te stem. Sy het gesê toe sy voor in die ry kom, het die ANC-waarnemers haar daarvan beskuldig dat sy stemme werf," bevestig Brink.
Volgens Brink het 'n polisiebeampte haar toe na bewering opdrag gegee om die perseel te verlaat en gedreig om haar in hegtenis te neem en agter in 'n polisievoertuig te laai.
"Die polisiebeampte het haar arm in 'n greep gehad en haar van die perseel af begelei. Die selfoon wat haar kollega gebruik het om die voorval te verfilm, is deur die polisiebeampte geneem."
Volgens Grace Langa, woordvoerder van die onafhanklike polisieondersoekdirektoraat (Opod), is Zille se kollega se foon wel later aan hom teruggegee. Dié kollega het 'n saak van diefstal geopen.
Langa sê Opod se ondersoekbeampte Zille in die hande probeer kry, maar kon nog nie daarin slaag nie.
WATCH: Helen Zille was just physically dragged out of a voting station near Port Elizabeth by Police. pic.twitter.com/ba5a6ZzxTR
— Willem Petzer (@willempet) November 1, 2021
DA Helen Zille In die nuus verkiesing 2021
Net 30% stem tot dusver
Ma wat glo deur seun aangeval word, sterf
Dit is wat gebeur wanneer jy 'n onbevoegde mens 'n uniform en 'n vuurwapen gee ,daar is groot fout met Suid-Afrika se polisie en die feit dat die meerderheid onbevoeg is is net 'n gedeelte van die probleem.
Ek stem nie saam met die manier waarop sy verwyder is nie. Nieteenstaande, wat het sy in Bethalsdorp gesoek op stemdag? Dit is nie haar stemwyk nie. Me. Zille, ek dink dit is tyd dat jy jou politieke ideologië wegbêre. Die DA het bevoegde mense om die party voorentoe te neem. Vat 'n blaadjie uit Mnr. Tony Leon se boek. Daar is 'n tyd om te kom en 'n tyd om te gaan.
Jy moet ingeteken wees om te stem12-19Jy moet ingeteken wees om te stem
Daar moes iets gebeur het wat tot die optrede gelei het, n saak het 3 kante, kom ons wag maar vir die regte kant.
Van die ander partyleiers het ook maar lekker stemwerwery gedoen. Cyril het uitgewy oor die ANC se beloftes en antie Pat se mondjie was nie stil nie. Natuurlik het Zuma's Life Matter Most nie uitgebly nie. Nie een van hulle is weggedra nie…. Wat wel gewigtige probleme sou oplewer… Meer as een polisielid sou moes help dra.
Helen Zille was n vooraanstaande anti apartheidsaktivis en het in die voorste ry van die Black Sash gestaan. Die nie rassige demokrasie met gelyke geleenthede vir almal waar niemand op grond van ras uitgesluit word nie waarvoor sy haar beywer het, het werklikheid geword en sy kan nou, saam met die res van ons, die resultate daarvan geniet.